আমেরিকার এই শহরে চাকরি করতে পারবেন না ভারতীয়রা!

ওয়েব ডেস্ক : ফের ভারতীয়দের (Indians) চাকরিতে কোপ। এবার আমেরিকার (America) এই শহরে চাকরি করতে পারবেন না এইচ-১বি (H1B Visa) ভিসাধারীরা। সেই শহর হল টেক্সাস (Texas)। এ নিয়ে টেক্সাসের গভর্নর গ্রেগ অ্যাবট সমস্ত সংস্থা ও বিশ্ববিদ্যালয়গুলিকে নির্দেশ দিয়েছে বলে খবর।

টেক্সাসের (Texas) গভর্নরের তরফে একটি বিজ্ঞপ্তি জারি করা হয়েছে, বলা হয়েছে এইচ-১বি ভিসার আওতায় যাঁরা কাজের জন্য আবেদন করেছেন, তাঁদের আবেদন ২০২৭ সালের ৩১ মে পর্যন্ত স্থগিত থাকবে। সঙ্গে গ্রেগ অ্যাবট জানিয়েছেন, আমেরিকার নাগরিকদের চাকরি সুরক্ষা করার জন্যই এমন সিদ্ধান্ত নেওয়া হয়েছে। এর ফলে ভারতী সহ যে সব বিদেশিরা কাজ করার জন্য এই জনপ্রিয় শহরে আসার পরিকল্পনা করেছেন, তাঁদের স্বপ্নে এই নিষেধাজ্ঞা বড় ধাক্কা বলেই মনে করছেন বিশেষজ্ঞরা।

আরও খবর : ভয়াবহ ভূমিকম্প ফিলিপিন্সে!

অন্যদিকে, এইচ-১বি ভিসার (H1B Visa) ইন্টারভিউয়ের সময় পিছিয়ে দিয়েছে ট্রাম্প প্রশাসন। ফলে যে সব ভারতীয় চাকরিজীবীরা আমেরিকা থেকে ভারতে এসেছেন, তারা আর ফিরতে পারছেন না। জানা যাচ্ছে, এই ইন্টারভিউগুলি হবে ২০২৭ সালের মাঝামাঝি ও শেষের দিকে। যার কারণে ভারতীয় ফেরা প্রবাসীরা চাকরি হারানোর আশঙ্কায় আতঙ্কিত হয়ে রয়েছেন।

প্রসঙ্গত, দ্বিতীয়বারের জন্য মার্কিন মসনদে বসেছেন ডোনাল্ড ট্রাম্প। ক্ষমতায় আসার পর ‘মেক আমেরিকা গ্রেট এগেইন’ নীতি নিয়েছেন মার্কিন প্রেসিডেন্ট। অভিযোগ, সেই কারণে এইচ-১বি ভিসাধারীদের দেশছাড়া করার চেষ্টা চালাচ্ছে ট্রাম্প প্রশাসন। তবে আমেরিকায় যদি থাকতে হয় তার জন্য গোল্ড ভিসা চালু করেছেন ট্রাম্প। কিন্তু তার জন্য এককালীন বিপুল টাকা খারচ করতে হবে প্রবাসীদের।